Opphavsrett

Opphavsrett
Å vite noe om hvilken lisens som knyttes til et åndsverk, er viktig. Den som har laget et kunstverk, tatt et bilde, komponert musikk eller lignende, har automatisk opphavsrett til dette åndsverket. Det innebærer at opphavspersonen har rett til å bestemme hvordan verket skal brukes. Noen ønsker å dele det de har laget, men de vil ikke at andre skal tjene penger på dette. Da kan de eksempelvis lisensiere verket sitt med en CC-lisens.

Det er flere forhold som spiller inn når det gjelder opphavsrett, og disse reguleres av Åndsverksloven. En lovtekst er ofte vanskelig tilgjengelig, men det finnes et nettsted som kan være til god hjelp: clara.no. På dette nettstedet gjennomgås reglene for opphavsrettigheter på en noe mer lettfattelig måte. Alle bør være spesielt oppmerksom på én ting: Den som tar et fotografi har rettighetene til dette bildet. Men hvis det er lett gjenkjennelige personer på bildet, kan ikke fotografen publisere/offentliggjøre bildet uten tillatelse fra den eller de avbildede personene. Det er noen unntak her, men disse er lite aktuelle i skolesammenheng. Dette innebærer at det ikke er lov å legge ut bilder av noen på eksempelvis Facebook, uten at disse personene har gitt tillatelse.

Bilder
Det finnes flere databaser med bilder som er til fri bruk. Under er det samlet noen ressurser som dere kan bruke. Det er ofte knyttet begrensninger i forhold til kommersiell bruk når det gjelder bildene. Husk å kreditere opphavsperson:

FlickrCC - Søkbar database med CC-lisensierte bilder. Husk å kreditere opphavsperson. Stock.XCHNG - Mange av bildene her kan dere fritt bruke. Bilder med vannmerket "IStockphoto" koster penger. Andre bilder kan brukes fritt, men klikk dere inn på bildet for å sjekke lisens. Everystockphoto - Dette er en søkemotor som søker etter bilder til fri bruk. Wikimedia Commons - Her finner dere ulike medier som kan brukes. Husk å sjekke lisensiering. Den finner dere under bildet når dere har klikket dere helt inn. Free Digital Photos - På dette nettstedet kan dere velge kategori i menyen til venstre. Husk å sjekke lisensiering. Den får dere opp når dere har klikket dere inn på et bilde (se høyre side). Vanligvis er det nok å oppgi hvem som har laget bildet. Image After - Nok en søkbar database med bilder dere fritt kan bruke. Lisensiering for bilder på dette nettstedet finner dere her. Stockvault.net - Her finnes det mange bilder som kan benyttes. Lisensiering for disse bildene kan dere lese her.

Lydeffekter og musikk
For bruk av lyder og musikk gjelder noen spesielle rettigheter. Det er eksempelvis lov å bruke dette som bakgrunn i film eller lignende, men ikke utgi som et eget lydspor på en cd. Vær alltid nøye med å kreditere opphavspersonen(e). Vær obs på at ressursene som oftest ikke kan brukes kommersielt.

[|Partners in Rhyme] - Her finnes lydeffekter til fri bruk. Vær obs på at det finnes mange ressurser på dette nettstedet, men mye må du betale for. Lydeffektene som her lenkes til er gratis. Multimediabyrån - Her finnes både musikk og lydeffekter som kan brukes fritt. Fredrik Blom - Musikk til fri bruk - pass på å velge "free use" __det er bare disse sporene som kan benyttes fritt__, husk å oppgi hvem som har laget musikken. The Freesound Project - Krever registrering for å laste ned lydspor her, men disse kan fritt brukes. Lydsporene er lisensiert med en egen CC-lisens som heter Sampling Plus 1.0 Soungle - Lyder til fri bruk. [|Filmskapare - ljud- och musikarkiv] - Musikk og lydeffekter til fri bruk. Vær nøye med å kreditere opphavsperson slik det framgår av nettsiden. Soundsnap.com - På dette nettstedet kan dere laste ned opp til fem gratis lydspor pr måned. Dere må betale hvis dere vil laste ned mer enn det. Krever registrering. Mobygratis.com - Dette nettstedet krever registrering, men musikken kan brukes fritt. Her forklarer opphavsmannen hva som er bakgrunnen for opprettelsen av nettstedet: media type="custom" key="5327375"

Hentet fra St.Svithuns wikiside: Ressurswiki